text:
1272/2011. (VIII. 10.) Korm. határozata az Európai Unió Duna Makro Regionális Stratégia keretében első ütemben indítandó magyar projektekről.
A Kormány az Európai Unió Duna Makro Regionális Stratégia (a továbbiakban: DMRS) keretében első ütemben indítandó magyar
projektek kapcsán az alábbiakról határoz: 1. A Kormány felhívja a vidékfejlesztési minisztert, a nemzeti fejlesztési minisztert, a közigazgatási és igazságügyi
minisztert, a belügyminisztert, a nemzeti erőforrás minisztert, a nemzetgazdasági minisztert, továbbá az
1149/2010. (VII. 9.) Korm. határozat 2. c) pontja szerint az EU Duna Régió Stratégiáért felelős kormánybiztost, hogy
a 2012. évi költségvetés tervezése során vizsgálják meg, hogy fedezet függvényében indíthatóak-e az előkészített
projektek, amelyek finanszírozása kapcsán törekedni kell az uniós források lehető legnagyobb mértékű bevonására.
Az előbbi követelményeknek megfelelő projektek ütemezett előkészítését haladéktalanul meg kell indítani.
Felelős: vidékfejlesztési miniszter nemzeti fejlesztési miniszter közigazgatási és igazságügyi miniszter
belügyminiszter nemzeti erőforrás miniszter nemzetgazdasági miniszter EU Duna Régió Stratégiáért felelős kormánybiztos
Határidő: azonnal 2. A Kormány felhívja a vidékfejlesztési minisztert, a nemzeti fejlesztési minisztert, a közigazgatási és igazságügyi
minisztert, a belügyminisztert, a nemzeti erőforrás minisztert, a nemzetgazdasági minisztert, továbbá az
1149/2010. (VII. 9.) Korm. határozat 2. c) pontja szerint az EU Duna Régió Stratégiáért felelős kormánybiztost, hogy
gyűjtse össze a DMRS-hez kapcsolódó, a Kormány döntésére előkészített projektek körén túli, folyamatban lévő
projekteket, továbbá lássa el azokat DMRS minősítéssel. Felelős: vidékfejlesztési miniszter
nemzeti fejlesztési miniszter közigazgatási és igazságügyi miniszter belügyminiszter
nemzeti erőforrás miniszter nemzetgazdasági miniszter EU Duna Régió Stratégiáért felelős kormánybiztos
Határidő: folyamatos 3. A Kormány felhívja a nemzeti fejlesztési minisztert, hogy miután Magyarország látja el a DMRS-hez
kapcsolódóan a fenntartható energia terület társkoordinációs feladatát, az „Észak-Dél Gáz Korridor”,
az „Energiahatékonyság–Energiatakarékosság–Fenntartható, környezetbarát építkezés”, továbbá a nemzetgazdasági minisztert, hogy a „Duna EraNet Program”, a „Kutatási infrastruktúra ellátottság NEKIFUT” projekteket részletesebben
dolgozza ki, különös tekintettel az azokban való magyar részvételre, ütemezésre, finanszírozhatóságra, a projektek
megvalósításának indítása érdekében. Felelős: nemzetgazdasági miniszter nemzeti fejlesztési miniszter
Határidő: folyamatos 4. A Kormány tudomásul veszi, hogy a Kormány döntésére előkészített projektek DMRS megjelölést kapnak, amely
kapcsán a Kormány felhívja a nemzeti fejlesztési minisztert, hogy dolgozzon ki arra javaslatot, hogy miként vehető
figyelembe a DMRS projektminősítés. Felelős: nemzeti fejlesztési miniszter
Határidő: azonnal 5. A Kormány egyetért azokkal a Kormány döntésére előkészített projektekkel, amelyeknek kidolgozása nem a Kormány
feladata; egyben felkéri a feladatkörükben érintett minisztereket és az EU Duna Régió Stratégiáért felelős
kormánybiztost, hogy a nem a Kormány feladatkörébe tartozó, de kormányzati érintettségű projektek
megvalósításához minden rendelkezésére álló segítséget adjon meg. Felelős: feladatkörükben érintett miniszterek
EU Duna Régió Stratégiáért felelős kormánybiztos Határidő: azonnal
6. A Kormány felhívja a nemzeti fejlesztési minisztert és az EU Duna Régió Stratégiáért felelős kormánybiztost, hogy 2011
második felében tekintse át az uniós alapokban esetlegesen fel nem használt pénzügyi források átcsoportosításának
lehetőségét kormánydöntésre előkészített DMRS projektek finanszírozására. Felelős: nemzeti fejlesztési miniszter
EU Duna Régió Stratégiáért felelős kormánybiztos Határidő: 2011. november 30.
7. Ez a határozat a közzétételét követő napon lép hatályba.
Orbán Viktor s. k.,
miniszterelnök


type: legislation

jurisdiction: Hungary

text:
1/2014. (I. 6.) BM–KIM együttes utasítása az Egységes Szabálysértési Nyilvántartó és Eljárás-támogató Rendszer fejlesztéséről.
A jogalkotásról szóló 2010. évi CXXX. törvény 23. § (4) bekezdés c) pontjában kapott felhatalmazás alapján, az egyes miniszterek,
valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 2. § (1) bekezdés
c) pontjában és 37. § o) pontjában meghatározott feladatkörünkben eljárva az alábbi utasítást adjuk ki:
1. § (1) Az Egységes Szabálysértési Nyilvántartó és Eljárás-támogató Rendszer (a továbbiakban: ESZNYER) kiterjed
a) a szabálysértési nyilvántartási rendszer működésének támogatására,
b) az általános szabálysértési hatóság és a  helyszíni bírságolást végző egyes rendészeti feladatokat ellátó
személyek tevékenységének informatikai támogatására, valamint
c) a szabálysértési pénzbírság és helyszíni bírság kiszabásával, megfizetésével és elszámolásával kapcsolatos
adatok elektronikus továbbításának és feldolgozásának megvalósítására.
 (2) Az ESZNYER a következő fejlesztési elemekre terjed ki:
a) a járási hivatalok szabálysértési eljárást, nyilvántartási és statisztikai adatközlést támogató alkalmazása
(a továbbiakban: ESZNYER I.),
b) a helyszíni bírság kiszabására jogosultak eljárást, nyilvántartási és statisztikai adatközlést támogató alkalmazása
(a továbbiakban: ESZNYER II.),
c) a NOVA KGIR elnevezésű, a szabálysértési pénzbírság és helyszíni bírság egységes kezelését biztosító modul,
d) az egységes pénzbírság és helyszíni bírság internetes felületen történő megfizetését biztosító alkalmazás,
e) a STATVIR elnevezésű, a szabálysértési statisztikai adatok gyűjtését és megjelenítését biztosító alkalmazás,
f ) a szabálysértési nyilvántartási rendszer és az a)–e) pontban említett rendszerelemek kommunikációját biztosító
Mediátor modul,
g) az a)–f ) pontban megjelölt alkalmazásokhoz kapcsolódó interfészek és adatszolgáltatási ágak, a Robotzsaru
rendszer és a  Közigazgatási és Elektronikus Közszolgáltatások Központi Hivatala (a továbbiakban: KEKKH)
alkalmazásai közötti adatkapcsolat,
h) a szabálysértési nyilvántartási rendszer adatkapcsolatait támogató Enterprise Service Bus ESB köztes,
kommunikációs réteg,
i) a járási hivatalok szabálysértési tevékenységét segítő ügymenet-támogató alkalmazás (a továbbiakban:
NOVA ESZNYER), amely magában foglalja az ESZNYER I. és az ESZNYER II. eljárást támogató funkcióit,
j) országosan egységes helyszíni bírságolási adatlapok és a pénzbírság és helyszíni bírság egységes kezelését
biztosító egyedi sorszámmal és vonalkóddal ellátott készpénzátutalási megbízások biztosítása a szabálysértési
hatóságok és a helyszíni bírságolásra jogosult szervek számára.
(3) A (2) bekezdés szerinti fejlesztési elemeket az alábbi ütemezésben kell megvalósítani:
a) az 1.  § (2)  bekezdés a)  pontjában szereplő alkalmazás végfelhasználói tesztelésre történő átadása:
2014. január 2., éles üzembe állítása: 2014. február 15.,
b) az 1.  § (2)  bekezdés b)  pontjában szereplő alkalmazás végfelhasználói tesztelésre történő átadása:
2014. január 2., éles üzembe állítása: 2014. február 15.,
c) az 1.  § (2)  bekezdés c)  pontjában szereplő alkalmazás végfelhasználói tesztelésre történő átadása:
2014. június 1., éles üzembe állítása: 2014. július 1.,
d) az 1. § (2) bekezdés d) pontjában szereplő alkalmazás éles üzembe állítása: 2014. október 1.,
e) az 1.  § (2)  bekezdés e)  pontjában szereplő alkalmazás éles üzembe állítása: az  adatok gyűjtését elősegítő
alkalmazás vonatkozásában a szabálysértésekről, a szabálysértési eljárásról és a szabálysértési nyilvántartási
rendszerről szóló 2012. évi II. törvény végrehajtásával kapcsolatos rendelkezésekről, valamint ahhoz
kapcsolódó egyes rendeletek módosításáról szóló 22/2012. (IV. 13.) BM rendelet (a továbbiakban: BM rendelet)
42. §-ában előírt határidőkkel megegyezően, az adatok megjelenítését biztosító alkalmazás vonatkozásában
a BM rendelet 42. §-ában előírt határidőket követő 30. nap,
f ) az 1.  § (2)  bekezdés f ) és g)  pontjában szereplő alkalmazás üzembe állítása a  kapcsolódó alkalmazások
rendszerbe lépésével párhuzamosan történik,
g) az 1. § (2) bekezdés h) pontjában szereplő alkalmazás éles üzembe állítása: 2014. február 15.,
h) az 1. § (2) bekezdés i) pontjában szereplő alkalmazás éles üzembe állítása: 2014. július 1.,
i) az 1.  § (2)  bekezdés j)  pontjában meghatározottak biztosítása a  szabálysértési hatóságok és a  helyszíni
bírságolásra jogosult szervezetek részére: 2015. január 1.
 (4) Az 1. § (2) bekezdés a), b), d)–f ) és h) pontjában meghatározott feladatok végrehajtását a KEKKH végzi.
 (5) Az 1. § (2) bekezdés c), i) és j) pontban meghatározott feladatok végrehajtását az Országos Rendőr-főkapitányság
(a továbbiakban: ORFK) végzi.
 (6) Az  1.  § (2)  bekezdés g)  pontjában szereplő interfészek kialakítását a  KEKKH és az  ORFK (a továbbiakban együtt:
közreműködők) közösen végzi. 2. § A  KEKKH a  Közigazgatási és Igazságügyi Minisztérium (a továbbiakban: KIM) egyetértésével és az  ORFK
a  Belügyminisztérium (a továbbiakban: BM) egyetértésével az  1.  § (2)  bekezdésben meghatározott fejlesztéseket
érintően köteles egymással együttműködve eljárni, tevékenységeit az  utasítás hatálya alá tartozó kérdésekben
összehangoltan végezni.
3. § (1) Ha a  közös fejlesztés megvalósítását támogató külső szakértői tevékenység elvégzéséhez a  közreműködők
valamelyikének tevékenysége vagy – személyes adatokra ki nem terjedő – adatszolgáltatása szükséges, az érintett
szerv három munkanapon belül köteles ennek teljesítésére. Ha az  adatszolgáltatást a  teljesítésre nyitva álló
határidőben el nem hárítható ok akadályozza, az érintett a másik szervet az akadályoztatás megszűnését követően
haladéktalanul, de legfeljebb három munkanapon belül tájékoztatja, egyben az  elmulasztott tevékenységet vagy
adatszolgáltatást pótolja.
(2) A közreműködők az utasítás hatálya alá tartozó feladatok megvalósítása során folyamatos egyeztetést folytatnak.
 (3) A közreműködők kötelesek az együttműködés kapcsán tudomásukra jutott információkat megőrizni, azokat kizárólag
az utasítás hatálya alá tartozó feladatok végrehajtása érdekében használhatják fel.
 (4) A közreműködők a tudomásukra jutott adatot, információt az arra jogosult írásos hozzájárulása nélkül harmadik fél
részére nem közölhetik.
 (5) A közreműködők lehetőséget biztosítanak arra, hogy egymás telephelyén az egyes informatikai elemek működését
megismerhessék, és a másik közreműködő fél által végzett fejlesztési folyamatokat nyomon követhessék.
 (6) A  közreműködők biztosítják, hogy a  másik fél – erre vonatkozó igény esetén – részt vehet az  egyes alkalmazások
tesztelésében.
 (7) A NOVA ESZNYER kifejlesztése érdekében a KEKKH az ORFK rendelkezésére bocsátja a szabálysértési nyilvántartási
rendszer fejlesztése kapcsán készített igazgatási dokumentációkat. 4. § (1) A közreműködők az utasítás hatálybalépésétől számított 3 munkanapon belül az 1. § (2) bekezdésben meghatározott
fejlesztések során ellátandó, elsősorban operatív feladatok összehangolt elvégzésére és az  operatív döntések
meghozatalára kapcsolattartót jelölnek ki.
(2) A  közreműködők a  kijelölt kapcsolattartó nevét, elektronikus levelezési címét és telefonszámát a  kijelölést követő
5 munkanapon belül írásban megküldik egymás, valamint a KIM és a BM részére.
(3) A  közreműködők folyamatosan és lehetőség szerint a  tudomásra jutástól számított három munkanapon belül
tájékoztatást adnak az  1.  §-ban meghatározott tevékenységgel, a  közösen lebonyolított fejlesztéssel, valamint
az (1) bekezdésben megjelölt kapcsolattartó személyével összefüggő minden lényeges változásról, és minden olyan
körülményről, amely az utasítás célkitűzéseire hatással lehet.
(4) A tájékoztatás írásban, szóban vagy az érintett szervek által elfogadott módon történhet.
5. § (1) A  közösen lebonyolított fejlesztéssel kapcsolatos stratégiai jellegű döntéseket a  KIM és a  BM döntésre jogosult
vezetője közösen, a  közreműködők véleményének kikérését követően hozza meg. Ennek során lehetőség szerint
közvetlen tárgyalások útján kell a vitás kérdésekben egyetértésre jutni.
(2) Az (1) bekezdés vonatkozásában stratégiai jellegű döntésnek minősül a fejlesztés terjedelmének és főbb irányainak
meghatározását vagy eredményességét befolyásoló kérdésekben történő döntés.
6. § (1) A közösen lebonyolított fejlesztéssel kapcsolatos egyéb, operatív döntések meghozatalára a kapcsolattartásra kijelölt
személyek jogosultak.
(2) A  közreműködők kapcsolattartói az  egyéb, operatív döntéseket egyhangú döntéshozatal eredményeként hozzák
meg. Egyetértés hiányában a  vitás kérdésről írásban jelentést kell készíteni, amelyet a  kapcsolattartó az  általa
képviselt szerv stratégiai kérdésben döntésre jogosult vezetőjéhez terjeszt fel. A felterjesztett vitás kérdésben az 5. §
(1) bekezdése szerint kell döntést hozni.
7. § Ez az utasítás a közzétételét követő napon lép hatályba.
Dr. Pintér Sándor s. k., Dr. Navracsics Tibor s. k.,
 belügyminiszter közigazgatási és igazságügyi miniszter


text:
105/2013. (XI. 15.) VM rendelete a Pápai Hús 1913 Kft.-vel szemben követeléssel rendelkező élőállat-beszállítók számára fizetendő kiegészítő juttatás igénybevételének szabályairól.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes
kérdéseiről szóló 2007. évi XVII. törvény 81.  § (4)  bekezdésében kapott felhatalmazás alapján, az  egyes miniszterek, valamint
a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 94. § a) és b) pontjában
meghatározott feladatkörömben eljárva a következőket rendelem el:
1. § E rendelet alkalmazásában:
a) jogosult: az az élőállat-beszállító, amely a Pápai Hús 1913 Kft. élőállat-beszállítói által igénybe vehető csekély
összegű (de minimis) támogatásról szóló 89/2013 (X. 4.) VM rendelet [a továbbiakban: 89/2013. (X. 4.)
VM rendelet] szerinti támogatásban részesült, és amely a PÁPAI HÚS 1913 Élelmiszeripari Feldolgozó Korlátolt
Felelősségű Társasággal (a továbbiakban: Pápai Hús 1913 Kft.) szemben a 89/2013 (X. 4.) VM rendelet alapján
kifizetett támogatást meghaladó mértékű követeléssel rendelkezik;
b) követelés: a  Pápai Hús 1913 Kft. vagyonfelügyelője (a továbbiakban: vagyonfelügyelő) által nyilvántartásba
vett és visszaigazolt követelés tőkeösszege, csökkentve a  89/2013 (X. 4.) VM rendelet alapján
a Mezőgazdasági és Vidékfejlesztési Hivatal által jóváhagyott támogatás összegével.
2. § A jogosultnak a Pápai Hús 1913 Kft.-vel szemben fennálló – 1. § b) pontja szerinti – követelése kiegészítő juttatás
formájában kerül kifizetésre.
3. § (1) A kiegészítő juttatás kifizetésének feltétele, hogy a jogosult a Magyar Agrár-, Élelmiszergazdasági és Vidékfejlesztési
Kamarával (a továbbiakban: Kamara) 2013. december 2-áig a követelés engedményezésére szerződést köt.
(2) A Kamara a jogosulttal az engedményezési szerződést abban az esetben köti meg, ha a jogosult
a) a követelésről nem mondott le vagy azt másra nem engedményezte, és
b) a követelés összegét teljes egészében a Kamarára kívánja engedményezni.
(3) Az  (1)  bekezdés szerinti engedményezési szerződések megkötésére és kötelezettség vállalására a  vidékfejlesztési
miniszter támogatási megállapodást köt a Kamarával.
(4) Az engedményezési szerződés kötelező mellékletét képezi
a) a 89/2013. (X. 4.) VM rendelet alapján meghozott támogatási határozat másolata, valamint
b) a jogosult 89/2013. (X. 4.) VM rendelet szerinti követelésének nyilvántartásba vételéről szóló vagyonfelügyelői
igazolás másolata.
 (5) A  szerződésben a  jogosult a  követelését a  Kamara javára engedményezi azzal, hogy ha a  Kamara a  jogosultnak
megfizetett kiegészítő juttatás összegénél alacsonyabb mértékű megtérülést ér el, a  jogosult a  Kamara részére
a  különbözetet – az  agrár- és vidékfejlesztési állami támogatásokkal kapcsolatos egyes eljárási kérdésekről szóló
353/2012. (XII. 13.) Korm. rendelet 2. § 5. pontja szerinti kamatlábbal a  jogosult részére történt folyósítás napjától
számított növelt összegben – megtéríti.
4. § (1) A  kiegészítő juttatás forrása a  Magyarország 2013. évi központi költségvetéséről szóló 2012. évi CCIV. törvény
1.  melléklet XII. Vidékfejlesztési Minisztérium Fejezet, 20. Fejezeti kezelésű előirányzatok cím, 5. Nemzeti
támogatások alcím, 8. Folyó kiadások és jövedelemtámogatások jogcímcsoport. A  támogatásra rendelkezésre álló
forrás 400 millió forint.
(2) A  Kamara jogosult az  (1)  bekezdésben meghatározott jogcímcsoport terhére a  3.  § (1)  bekezdése alapján
kötelezettséget vállalni.
(3) A  Kamara a  (2)  bekezdés szerinti kötelezettségvállalásokhoz kapcsolódó naprakész, elkülönített nyilvántartást
köteles vezetni.
(4) A  Kamara 2013. december 6-áig tételes elszámolást nyújt be a  Vidékfejlesztési Minisztériumnak a  (2)  bekezdés
szerint vállalt kötelezettségekről, továbbá megküldi a 3. § (1) bekezdése szerinti szerződéseket.
(5) A jogosult részére a kiegészítő juttatást a Vidékfejlesztési Minisztérium legkésőbb 2013. december 31-ig folyósítja.
5. § Ez a rendelet a kihirdetését követő napon lép hatályba.
Dr. Fazekas Sándor s. k.,
 vidékfejlesztési miniszter